
Nr.17617/14.02.2025

REFERAT DE APROBARE
la proiectul de hotărâre privind  modificarea organigramei  Aparatului de specialitate al Primarului municipiului Alba Iulia și a statului de funcții al SPCLEP aflat în subordinea Consiliului Local al municipiului Alba Iulia, începând cu data de 1 martie 2025
I. Expunere de motive

Proiectul de act administrativ inițiat vizează modificarea organigramei Aparatului de specialitate al Primarului municipiului Alba Iulia și a statului de funcții al  Serviciului public comunitar local de evidență a persoanelor aflat în subordinea Consiliului Local al municipiului Alba Iulia, începând cu data de 1 martie 2025, întocmit pe baza propunerii formulate de către conducătorul structurii organizatorice.
II. Descrierea situaţiei actuale

Având în vedere structura Serviciului public comunitar local de evidență a persoanelor din subordinea Consiliului Local al municipiului Alba Iulia, aprobată prin HCL nr. 11/2024, ca urmare a reorganizării, începând cu data de 1 martie 2024, se consideră oportun actualizarea acesteia în baza referatului formulat de către conducătoarea serviciului, care propune următoarele modificări, prevăzute în anexa nr.2 la prezenta hotărâre:
· Funcția publică de execuție vacantă de inspector, studii S, clasa I, grad profesional superior, din cadrul Serviciului public comunitar local de evidență a persoanelor din subordinea Consiliului Local al municipiului Alba Iulia se transformă în inspector, studii S, clasa I, grad profesional asistent.
III. Baza legală
Art. 129 alin. (2) lit. „a”, alin. (3) lit. „c”, art. 370, art. 405, art. 407, art. 409 din OUG nr. 57/2019 privind Codul administrativ, cu modificările și completările ulterioare;
Având în vedere cele expuse, în temeiul art. 136 alin. (1) din OUG nr. 57/2019 privind Codul administrativ, potrivit căruia proiectele de hotărâri pot fi iniţiate de primar, de consilierii locali sau de cetăţeni, iar elaborarea acestora se face de cei care le propun, cu sprijinul secretarului general al unităţii/subdiviziunii administrativ-teritoriale şi al compartimentelor de resort din cadrul aparatului de specialitate al primarului, în condiţiile legii, iniţiez prezentul proiect de hotărâre.
Primar,

Pleșa Gabriel-Codru

